**ÅRSMELDING 2018 FOR LILLEHAVN VELFORENING**

Styret har bestått av følgende medlemmer:

Rune Strøm leder

Gunhild Fjeldskår kasserer

Terje Fjeldskår Martinsen styremedlem

Janne Gabrielsen styremedlem

Sissel Fjeldskår Grisledal styremedlem og webansvarlig

Truls Lange-Nielsen Styremedlem

Urzula Schutz Styremedlem

Siri Harket sekretær

I løpet av det siste året har det vært 3 formelle og ett uformelt styremøte i Velforeningen.

Jeg nevner de viktigste av sakene vi har hatt oppe, og begynner med det som er opp og avgjort:

Rune har bestilt de to flotte historiske monterne som Sissel har fått satt sammen med bilder og tekst. Prisen var på 40 000.- inklusiv design. Lindesnes Kommune dekket Kr 35000,- og historielaget Kr 3000,-. De ble satt opp under dugnaden, og de er allerede blitt populære!

Det ble vedtatt i fjor at vi skulle prøve å skaffe nye Lillehavnsartikler for salg. Dette vil kunne gi Lillehavn Vel litt inntekter. Disse er alt blitt produsert, og mange ble solgt St.Hans. Dersom noen ønsker å kjøpe kan de kontakte Rune strøm.

Søgne dykkerklubb kom og hentet opp en del «spøkelsesteiner» fra sjøen i oktober, etter initiativ fra noen i styret. Dette var flott, og vi vil gjerne ha dem til å komme igjen.

Styret skaffet to nye benker ved akvariet. De gamle var helt råtne.

Vi vedtok å lage en spontan sommerfest en gang i juli når været er godt. Da kan alle ta med egen grillmat, så møtes vi på velplassen.

Vi besluttet å legge referatene fra styremøtene ut på hjemmesida, og her er også kart over turstiene lagt til.

Jan Robertsen og Truls Lange-Nielsen har laget et greit tre-rekkverk ved stigetrappa på gjestebrygga.

Styret med Rune i spissen arrangerte en flott dugnad i havna, og vi ønsker å takke alle de frammøtte for godt engasjement! Spesiell takk til Anne Liv som har «blomsterdugnad» hele sommeren!

St.Hans-feiring ble arrangert i kjent stil, og været var strålende, god sol, og lite vind! Vi fikk inn et bra overskudd etter salg av mat, Lillehavnsartikler og lodd til basaren, og styret er fornøyd med et vellykket arrangement! Særlig var det gøy med lekene for barna, ved Helen og Svein. Kåseriet av August om klippfisken ble også en hit! En stor takk til alle som bidro!

Styret ønsker å minne om hjertestarteren! Det er blitt ny kode til inngangen: 1130.

På vegne av styret vil jeg takke alle medlemmer for et nytt godt år i Lillehavn!

Mvh. Siri Harket, sekretær